Hóast vit hava havt yvirvág, so hevur tað mangan staðið sera nógv á, tá vit hava verið í dysti við Skálamenn Fyrrverandi høvuðsvenjari okkara, Eyðun Klakstein, stendur fyri okkum, tá vit leygardagin fara á Skála, har vit ætlandi fáa gongd á stigasavnanina hetta kappingarárið. Og eingin ivi er um, at heimamenninir ætla sær at leggja nógv fyri. Skála hevur støðugt verið eitt sera trupult mótstøðulið hjá okkum, og sæð burtur frá onkrum rárum stórsigri, hevur talan verið um sera tættar og intensar uppgerðir, tá vit hava spælt móti teimum appelsingulu. Og tá er mest sum líkamikið, um spælt verður í Gundadali ella við Mýruhjallar. Vit vita tí, hvat krevst. Hart arbeiði, og vónandi eisini gott spæl skal á skránna, og so skulu vit sjálvandi eisini duga at beina leðurkúluna í mál, tá møguleiki er til tess. Dystir millum B36 og Skála í fremstu føroysku mansdeildini seinastu 20 árini: